28/08/2009 | Administración LocalMunicipal
Mugardos
convocatoria e bases proceso selectivo para a integración de auxiliares de policia no corpo da policia local. O. E. P. 2009

CONCELLO DE MUGARDOS ANUNCIO Pola Xunta de Goberno Local, en sesión realizada o día 20.08.2009, prestouse aprobación á convocatoria e bases cuio texto se transcribe deseguido: BASES Primeira. Obxecto da convocatoria. A presente convocatoria ten por obxecto a integración de auxiliares de policía no corpo de policía local cubrindo a praza vacante que deseguido se indica no cadro de persoal de funcionarios. Esta praza está incluída na Oferta de Emprego Público de 2009, aprobada por acordo da Xunta de Goberno local de 28 de xullo de 2009. Segunda. Características da praza convocada. Unha praza de garda da Policía Local coas seguintes características: Grupo: C (subgrupo C1 segundo a Lei 7/2007 do Estatuto básico da función pública) Escala de Administración especial Subescala Servizos especiais Número de vacantes: 1 Terceira. Sistema de selección. Establécese o sistema de concurso- oposición segundo a disposición adicional segunda da Lei 4/2007 de coordinación de Policía Local relativa á integración vixilantes e auxiliares de Policía Local, o previsto no Decreto 243/2008, e a Orde de 28 de xaneiro de 2009 pola que se determinan as probas de selección, temarios e baremos de méritos, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. Cuarta. Requisitos dos aspirantes.1) Posuír a nacionalidade española.2) Ter unha antigüidade mínima de tres anos de servizo como auxiliar de Policía do Concello de Mugardos, e encontrarse en activo no momento da entrada en vigor da ley 4/2007 de coordinación de policias locais.3) Estar en posesión do título de Bacharelato, técnico superior de formación profesional ou ter superado o curso específico o que se refire á disposición adicional segunda da Lei 4/2007.4) Acreditar a aptitude física mediante a presentación dun certificado médico, en que conste expresamente que a persoa candidata reúne as condicións físicas e sanitarias necesarias e suficientes para a realización dos exercicios da presente oposición, así como de non padecer enfermidade ou eiva física ou psíquica que impida ou sexa incompatible co desenvolvemento das funcións do posto de traballo.5) Non ter sido separado/a mediante expediente disciplinario do servizo de calquera das Administracións públicas, ni estar inhabilitado/a absoluta ou especialmente para o acceso a empregos ou cargos públicos por resolución xudicial firme.6) Estar en posesión do permiso de conducir das clases B e BTP.7) Comprometerse a portar armas e, no seu caso, chegar a empregalas, o que se presentará mediante declaración por escrito.8) Todos os requisitos esixidos no apartado anterior deberán posuílos as persoas aspirantes o día que remate o prazo para presentar as solicitudes, e conservalos, polo menos, ata a data do seu nomeamento como funcionario interino, no seu caso. Quinta. Solicitudes.1) As personas que desexen tomar parte nas probas selectivas convocadas deberán facelo constar mediante unha instancia dirixida ao Alcalde, segundo o modelo de instancia que se facilitará nas oficinas municipais, achegándolle unha fotocopia do documento nacional de identidade, e a documentación acreditativa dos méritos alegados para a fase de concurso debidamente compulsados. Neste sentido, na fase de concurso só se terán en conta os méritos que se xustifiquen documentalmente dentro do prazo de presentación de instancias. Para ser admitidos/as nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que finalice o prazo de presentación da instancia.2) O prazo para presentar as solicitudes será de 20 días naturais, contados a partir do día seguinte ao da publicación da convocatoria no Boletín Oficial do Estado, e previa publicación do texto íntegro das bases e a convocatoria no Boletín Oficial da Provincia e o anuncio no Diario Oficial de Galicia.3) A presentación de solicitudes poderá facerse ben no Rexistro Xeral do Concello, ben en calquera das formas establecidas no art.38.4 da Lei 30/92 de réxime xurídico das Administracións públicas e do procedemento administrativo común. As solicitudes que se presentaren a través da Oficina de Correos deberán entregarse nun sobre aberto para ser seladas e datadas polo/a funcionario/a de Correos antes de seren certificadas.4) A documentación acreditativa dos méritos que aleguen posuír para a súa valoración na fase de concurso deberá presentarse debidamente compulsada. Sexta. Admisión de persoas aspirantes.1) Finalizado o prazo dos vinte días naturais fixado para presentar as solicitudes, o Alcalde ditará a resolución, no prazo máximo dun mes, declarando aprobada a listaxe de persoas admitidas e excluídas con especificación, se for o caso, dos motivos de exclusión, que se publicará no Boletín Oficial da Provincia e no taboleiro de anuncios do Concello de Mugardos.2) As persoas aspirantes excluídas disporán dun prazo de dez días, contados a partir do seguinte ao da publicación da resolución, para poder emendar, de ser o caso, o defecto que motivase a exclusión. No suposto de producirse reclamacións deberá ditarse unha nova resolución ben estimándoas ben desestimándoas coa publicación da listaxe definitiva no Boletín Oficial da Provincia e no taboleiro de anuncios do Concello de Mugardos.3) Contra a Resolución do Alcalde, aprobatoria da listaxe definitiva, poderase interpor un recurso potestativo de reposición ante o mesmo órgano que o ditou, no prazo dun mes a partir do día seguinte ao desta notificación (artigos 107 e 117 da Lei 30/92, do 26 de novembro, de réxime xurídico das Administracións públicas e do procedemento administrativo común, modificada pola Lei 4/99 de 13 de xaneiro) ou ben un recurso contencioso-administrativo ante o Xulgado do contencioso-administrativo, segundo o artigo 46 da Lei 29/98, de 13 de xullo, reguladora da xurisdición contencioso-administrativa.4) O feito de figurar incluído/a na relación de persoas admitidas non prexulga que se lles recoñeza ás persoas interesadas posuír os requisitos esixidos no procedemento selectivo convocado, que deberán ser xustificados documentalmente no suposto de que os/as aspirantes admitidos/as superarenn as probas selectivas. Sétima. Tribunal cualificador.1) Os/as membros do tribunal serán designados/as segundo o disposto no art.60 da Lei 7/2007, do Estatuto da función pública e en atención ao principio de imparcialidade e profesionalidade dos seus membros.2) O tribunal estará composto por: Presidente/a nomeado entre funcionarios/as de carreira de calquera Administración Local. Ssecretario,( con voz e voto ) o da Corporación ou funcionario/a en quen delegue. Tres vogais, funcionarios/as de carreira de calquera Administración dos que polo menos dous serán membros da Policía Local de algún Concello de Galicia. De todos os postos nomearanse titulares e suplentes, e todos actuarán con voz e voto.3) O tribunal poderá dispor a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconsellar, limitándose os mencionados asesores a prestaren a súa colaboración nas súas especialidades técnicas.4) Xuntamente coa lista de persoas admitidas ás probas, publicarase no Boletín Oficial da Provincia e no taboleiro de anuncios do Concello a resolución pola que se nomean os membros titulares e suplentes do tribunal cualificador.5) Os membros do tribunal deberán absterse de intervir, comunicándolle ao Alcalde cando neles concorrera algunha das circunstancias previstas no artigo 28 da Lei 30/92 de réxime xurídico das Administracións públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta Convocatoria. Así mesmo, as persoas aspirantes poderán recusar aos membros do tribunal cando neles concorrera algunha das circunstancias previstas para a abstención e de conformidade co establecido no artigo 29 da Lei 30/92.6) O tribunal cualificador deberá constituírse na data que designe o/a presidente/a, entendéndose validamente constituído cando asista a maioría absoluta dos membros de cada tribunal, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas.7) A partir da sesión de constitución cada tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na Lei 30/92 de réxime xurídico das Administracións públicas e procedemento administrativo común e ás bases xerais e específicas reguladoras desta convocatoria.8) Os membros do tribunal e os seus asesores que asistan ás sesións percibirán as indemnizacións pola súa asistencia segundo a contía legalmente establecida. Oitava. Proceso selectivo.1) Na fase de concurso comprobaranse e cualificaranse os méritos alegados polas persoas aspirantes, que deben xustificarse fidedignamente con documentos orixinais ou unha copia autentificada acreditativa daqueles. A fase de concurso será previa.2) Nesta fase valoraranse exclusivamente os méritos específicos a que se fai referencia no baremo que posteriormente se indica.3) As persoas aspirantes serán convocadas para cada exercicio nun único chamamento, sendo excluídas do proceso quen non compareza, podéndose considerar os casos de forza maior, debidamente xustificados. As persoas aspirantes deberán en cada momento que sexan requiridos, acreditar a súa identidade diante do tribunal.4) Despois da convocatoria que se fará para a primeira proba, mediante anuncio no BOP, as demais convocatorias anunciaranse no taboleiro de anuncios do Concello e no lugar de realización das probas.5) Dende a finalización dun exercicio ao comezo do seguinte terá que transcorrer un prazo mínimo de 42 horas, non podéndose superar un máximo de 45 días. Novena. Características das probas selectivas.1. Fase de concurso: Esta valoracións realizaranse de acordo co baremo que figura no ANEXO I.2. Fase de oposición: Esta fase constará das seguintes probas: 1. Exercicio 1: Probas físicas. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas 1.1, 1.4 e 1.5, e alcanzar ou superar os mínimos das probas 1.2 e 1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo e grupos de idade: de 18 a 36 anos, de 37 a 48, e de 49 ou máis anos. O/a aspirante estará incluído no grupo de idade correspondente, tendo en conta a súa idade o día da realización das probas. As probas realizaranse de forma individual, agás as de resistencia xeral e natación que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibilidade de execución; no resto permitirase unha segunda realización cando na primeira non se obteña a cualificación de “apto”. O desenvolvemento de cada unha das probas físicas deberá realizarse en lugares axeitados ao tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor.1.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chá de terreo compacto. O/a aspirante colocarase na pista no lugar sinalado, e poderá realizar a saída de pé ou agachado, sen utilizar tacos de saída. As marcas máximas (en segundos) exixidas para a superación da proba por tramos de idade son: A.1.2. Proba de potencia de tren superior: os homes realizarán flexións de brazos e as mulleres suspensión en barra. A.1.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo de flexións exixibles son: A.1.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, agarrado/a coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. Os tempos mínimos (en segundos) exixidos para a superación da probas por tramos de idade son: A.1.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pes separados, paralelos entre si e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas (en centímetros) exixidas para a superación da proba por tramos de idade son: A.1.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos) exixidas para a superación da proba por tramos de idade son: A.1.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación das probas por tramos de idade son: 2. Exercicio 2: Proba de avaliación de coñecementos. A proba de avaliación dos coñecementos dos/as aspirantes deberá amosar a preparación intelectual deles/as e o dominio dos contidos do temario que se inclúe como anexo II. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba cualificarase polo tribunal de cero a dez puntos, será preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N=(A-F/3)/10. Sendo N= nota final da proba; A= preguntas acertadas; F= preguntas erradas ou non respondidas.3. Exercicio 3: Probas psicotécnicas. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado.3.1. Test de intelixencia e de avaliación doutras aptitudes. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación será de apto/non apto. A.3.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. A.3.2. Proba de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, aparte das características de personalidade sinaladas anteriormente, exploraranse ademais os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. A.4. Exercicio 4: Proba de recoñecemento médico. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercizo das funcións policiais propias do posto de traballo. Cualificarase como apto/non apto. Aos efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial, que a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. A.5. Exercicio 5: Proba de coñecemento da lingua galega. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba ou probas que consideren máis adecuada/s. Esta proba será eliminatoria e cualificarase de cero a tres puntos, sendo preciso acadar unha puntuación de un con cinco puntos como mínimo para superala. Décima. Cualificación final e relación de persoas aprobadas. Rematada a fase de oposición, a cada aspirante que a superase outorgaráselle a puntuación total acadada nesta fase, que será a suma das cualificacións obtidas na proba de coñecementos (referida ao temario) e na de coñecemento da lingua galega, que como máximo será de 13 puntos totais. Tendo en conta que, por tratarse dun concurso-oposición, a nota final do procedemento selectivo se deberá obter ponderando a puntuación obtida en cada unha das partes, correspondéndolle un 40% da dita nota á fase de concurso e un 60% á de oposición, a determinación desa nota final será a suma das notas parciais ponderadas do seguinte xeito: -Fase de concurso: á puntuación máxima (20 puntos) corresponderalle a nota ponderada máxima, que é de 4 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. -Fase de oposición: á puntuación máxima (13 puntos), corresponderalle a nota ponderada máxima, que é de 6 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. Unha vez calculada a puntuación final de cada aspirante, elaborarase unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas.1) A cualificación obtida polas persoas aspirantes na oposición, resultante da suma das puntuacións outorgadas nos distintos exercicios, engadirase á puntuación obtida na fase de concurso, acadándose así a puntuación final. Determinada a cualificación final das persoas aspirantes o tribunal fará pública a relación de persoas aprobadas por orde de puntuación no taboleiro de anuncios do Concello. O tribunal non poderá en ningún caso aprobar nin declarar que superou as probas selectivas un número superior de aspirantes ao das prazas convocadas en cada proceso selectivo. Calquera proposta de persoas aprobadas que incumpra o establecido anteriormente será nula de pleno dereito. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida nos sucesivos exercicios e por último, a puntuación obtida na fase de concurso, ata que o empate se resolva. De persistir o empate este se resolverá por sorteo. Décimo primeira. Achega de documentos polos opositores/as aprobados.1) A relación de persoas aprobadas publicada no taboleiro de anuncios do Concello, conterá unha advertencia lémbrándolles aos opositores aprobados que deberán presentar a documentación sinalada nas bases para xustificar que cumpren os requisitos esixidos para ingresar na función pública local e acceder á praza convocada.2) As persoas aspirantes propostas achegarán, dentro do prazo de 20 días naturais, contados dende a publicación da relación de aprobados, os documentos acreditativos dos requisitos esixidos na base cuarta da convocatoria.3) Quen non presentara a documentación sinalada anteriormente dentro do prazo fixado, agás causa de forza maior, non poderá ser nomeado funcionario/a de carreira, nin tampouco se do exame da documentación se deducise que carece dalgúns dos requisitos. Décimo segunda. Nomeamento do persoal.1) Concluído o proceso selectivo, as persoas aprobadas, serán nomeadas funcionarios en prácticas, tendo que superar un curso teórico práctico na Academia Galega de Seguridade, antes do nomeamento definitivo como funcionario de carreira. Os/as que non superaren este curso en dúas convocatorias consecutivas como máximo perderán todos os dereitos a esta praza.2) A incorporación ao posto de traballo efectuarase dentro do prazo máximo dun mes, contado dende o día seguinte ao da notificación do nomeamento. Décimo terceira. Incidencias. O tribunal de cada proceso selectivo está facultado para interpretar as bases da convocatoria, así como para resolver cantas dúbidas e incidencias presentar a súa aplicación e poderá adoptar os acordos necesarios procurando a boa orde e desenvolvemento do proceso selectivo. Décimo cuarta. Disposición final. As bases xerais e específicas da convocatoria e cantos actos administrativos deriven destas e das actuacións dos tribunais poderán ser impugnadas nos casos e na forma establecidos pola Lei 30/92, de 26 de novembro de réxime xurídico das Administracións públicas e do procedemento administrativo común, modificada pola Lei 4/99. A Administración municipal tamén poderá, no seu caso, revisar a resolución do tribunal segundo o previsto na citada Lei 30/1992, de 26 de novembro. ANEXO I Baremo do concurso: 3. Coñecemento da lingua galega.3.1. Por títulos de coñecemento da lingua galega. Celga 1: 1 pto.; Celga 2: 2 ptos.; Celga 3: 4 ptos; Celga 4: 6 ptos; Celga 5:10 ptos. Valorándose os seus equivalentes, sendo a puntuación acumulativa. A puntuación máxima neste apartado é 10 puntos.4. Permisos de condución diferentes aos exixidos para o posto.4.1. Por cada permiso de condución diferente ao esixido na convocatoria: 1 punto. A puntuación máxima neste apartado é 5 puntos. ANEXO II TEMARIO TEMARIO XERAL 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións Administrativas.17. Lei orgánica de forzas e corpos de seguranza. Funcións da policía local.18. Lei de coordinación das policias locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia.22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. Mugardos, 21 de agosto de 2009. O ALCALDE, ASDO) XOSÉ FERNÁNDEZ BARCIA